  Анжелика Тихонова корреспондент Удмуртиысь Кун Кенеш элькунысь гурт возёсъёслы юрттэт сётыны куронэн Росси кивалтэтлэн тӧроезлы вазиськон дасялоз. Сыӵе пумкылъянэ парламентысь депутатъёсын но президиумезлэн ёзчиосыныз ю-нянез утялтон но агропром огъетын югдур сярысь кенешонын вуизы. Вераськонэ улосвыл кивалтэтлэн тӧроезлэн воштӥсез – гурт возёсъя но сиён-юонъя министр Ольга Абрамова но пыриськиз, ивортэ Кун Кенешлэн пресс-службаез. Министр пусйиз, улосвыллэсь вань кулэяськонзэ чакласа, туэ ватсаса 519 сюрс тонна ю тысь басьтоно луоз.  Куд-ог муниципал кылдытэтъёс ю тысь утялтон ужъёссэс йылпумъязы ини. Соос пӧлын Алнаш но Можга ёросъёс. Можга ёрос туэ 42 сюрс тонна ю тысь кутсаз. Кылем арын та 70 сюрс тонна люкаськиз вал. Нош Можга ёрос элькунамы валтӥсез ю-нянь будэтӥсь луэ. Со ыштонъёсмес валан понна Ольга Абрамова, Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министрПарламентлэн тӧроез Владимир Невоструев гурт возёсъя но сиён-юонъя министерстволэсь ӵектонъёссэ, соос пӧлын чугун сюрес тарифъёсты уськытон пумысен, умоен лыдъяз. Туэ матысь улосвылъёсын урожайзы ӧвӧл. Кыдёкысь ваёно луоз, дыр, – Сибирьысь, Краснодар улосвылысь. Чугун сюрес вылтӥ нуон-ваён понна юрттэт висъяно Владимир Невоструев, Удмуртиысь Кун Кенешлэн тӧроезКун Кенешлэн тӧроез Агропром огъетъя, музъем кусыпъёсъя, инкуазь узырлыкез уже кутонъя но сое утёнъя ялан ужась ӧрилэн тӧроезлы Владимир Варламовлы Россиысь кивалтэтлэн тӧроезлы вазиськон дасяны косӥз. Юанэз 7-тӥ куарусёнэ ортчоно сессилэн повесткаяз пыртоно шуиз. Со сяна, куазь воштӥськемез лыдэ басьтыса, Владимир Невоструев кӧсэз чидась будосъёсты тросгес кизьыны ӵектӥз. Тодэ вайытом, Удмуртиын кӧс куазен герӟаськем ыштонъёсты капчиятон ужрадъёсты юнматӥзы. Та дырлы куинез ёросъёс ю кутсан ужъёссэс йылпумъязы ини.  Тегъёс: Ижкар ВладимирНевоструев Удмуртия гуртвозёс юрттэт ОльгаАбрамова  